Frida Karlsson

**Frida Karlsson** (s. 10. elokuuta 1999) on ruotsalainen maastohiihtäjä. Ensimmäisissä aikuisten arvokilpailuissaan Seefeldin MM-kilpailuissa 2019 hän voitti viestissä kultaa ja saavutti kaksi henkilökohtaista mitalia. Oberstdorfin MM-kilpailuissa 2021 hän saavutti kolme henkilökohtaista mitalia. Hän voitti Tour de Skin kokonaiskilpailun 2023. Karlssonilla on 13 henkilökohtaista maailmancupin osakilpailuvoittoa. Hän voitti olympiakultaa 10 kilometrin vapaan hiihtotavan kilpailussa sekä yhdistelmäkilpailussa Milanossa ja Cortina d’Ampezzossa 2026.

## Arvokilpailut

Karlsson voitti yhdistelmäkilpailun kultaa nuorten MM-kilpailuissa 2018 Gomsissa. Samoissa kilpailuissa hän oli vapaan hiihtotavan sprintissä ja viestissä kolmas sekä 5 kilometrin perinteisen hiihtotavan kilpailussa seitsemäs. Lahden nuorten MM-kilpailuissa 2019 hän voitti kultaa 15 kilometrin perinteisen hiihtotavan yhteislähtökilpailussa ja 5 kilometrin vapaan hiihtotavan vapaan hiihtotavan kilpailussa. Viestissä hän sijoittui kolmanneksi ja sprintissä viidenneksi.

Seefeldin MM-kilpailuissa 2019 Karlsson voitti kultaa viestissä. Lisäksi hän voitti hopeaa 10 kilometrin perinteisen hiihtotavan kilpailussa ja pronssia 30 kilometrin vapaan hiihtotavan kilpailussa. Yhdistelmäkilpailussa hän sijoittui viidenneksi.

Oberstdorfin MM-kilpailuissa 2021 Karlsson saavutti 10 kilometrin vapaan hiihtotavan väliaikalähtökilpailussa ja yhdistelmäkilpailussa hopeaa. 30 kilometrin perinteisen hiihtotavan yhteislähtökilpailussa hän saavutti pronssia. Pekingin olympialaisissa 2022 Karlsson hiihti kolmannen osuuden pronssia saavuttaneessa Ruotsin viestijoukkueessa. Lisäksi hän sijoittui yhdistelmäkilpailussa viidenneksi ja 10 kilometrin perinteisen hiihtotavan kilpailussa 12:nneksi. Planican MM-kilpailuissa 2023 Karlsson saavutti hopeaa 10 kilometrin vapaan hiihtotavan kilpailussa sekä yhdistelmäkilpailussa. Lisäksi hän saavutti 30 kilometrin perinteisen hiihtotavan kilpailussa pronssia ja hiihti kolmannen osuuden Ruotsin pronssia saavuttaneessa viestijoukkueessa. Trondheimin MM-kilpailuissa 2025 Karlsson sijoittui yhdistelmäkilpailun neljänneksi, saavutti pronssia 10 kilometrin perinteisen hiihtotavan väliaikalähtökilpailussa ja voitti viestissä kultaa. Kilpailujen päätöspäivänä Karlsson voitti 50 kilometrin vapaan hiihtotavan kilpailun.

Milanon ja Cortinan olympialaisissa 2026 Karlsson voitti ylivoimaisesti yhdistelmäkilpailun kultaa 51 sekunnin erolla maannaiseensa Ebba Anderssoniin nähden. Hän voitti kultaa myös 10 kilometrin vapaan hiihtotavan väliaikalähtökilpailussa. Ruotsin hopeaa saavuttaneessa viestijoukkueessa hän hiihti kolmososuuden.

## Cup-kilpailut

Maailmancupissa Karlsson teki debyyttinsä helmikuussa 2019 Cognessa 10 kilometrin perinteisen hiihtotavan kilpailussa, jossa hän sijoittui seitsemänneksi. Ensimmäisen osakilpailuvoittonsa (ja palkintosijansa) hän saavutti perinteisellä hiihtotavalla Holmenkollenilta, 30 kilometrin kuninkuusmatkalta 7. maaliskuuta 2020.

Kaudella 2020–2021 Karlsson sijoittui toiseksi Rukan Nordic Opening -tapahtuman 10 kilometrin perinteisen hiihtotavan kilpailussa. Tammikuussa 2021 hän sijoittui kolmanneksi Val Mustairin vapaan hiihtotavan takaa-ajokilpailussa joka oli sen vuoden Tour de Skin kolmas osakilpailu. Kaudella 2021-2022 Karlsson voitti Rukan 10 kilometrin perinteisen hiihtotavan väliaikalähtökilpailun. Seuraavan päivän 10 kilometrin vapaan hiihtotavan takaa-ajokilpailussa hän sijoittui toiseksi. Karlsson voitti Lillehammerin 10 kilometrin vapaan hiihtotavan väliaikalähtökilpailun. Davosin 10 kilometrin vapaan hiihtotavan kilpailussa hän oli kolmas. Tour de Ski-kiertueella Karlsson sijoittui toiseksi Oberstdorfin 10 kilometrin vapaan hiihtotavan yhteislähtökilpailussa. Normaalimatkojen cupissa hän oli toinen.

Kaudella 2022-2023 Karlsson sijoittui toiseksi Rukan 10 kilometrin perinteisen hiihtotavan väliaikalähtökilpailussa. Seuraavana päivänä hän voitti 20 kilometrin vapaan hiihtotavan takaa-ajokilpailun. Hän voitti Lillehammerin 20 kilometrin perinteisen hiihtotavan hiihtotavan yhteislähtökilpailun. Beitostølenin 10 kilometrin perinteisen hiihtotavan välisikalähtökilpailussa hän sijoittui kolmanneksi. Tour de Skilla hän sijoittui Val Müstairin 10 kilometrin takaa-ajokilpailussa kolmanneksi. Hän voitti Oberstdorfin 10 kilometrin perinteisen hiihtotavan väliaikalähtökilpailun ja 20 kilometrin vapaan hiihtotavan takaa-ajokilpailun. Val di Fiemmessä hän sijoittui toiseksi 15 kilometrin perinteisen hiihtotavan yhteislähtökilpailussa. Hän voitti Tour de Skin kokonaiskilpailun 33,2 sekunnin erolla Kerttu Niskaseen. Alpe Cermisin nousuun päättyneen viimeisen etapin jälkeen hän menetti uupuneena hetkeksi tajuntansa ja hänelle jouduttiin antamaan lisähappea. Maailmancupin kokonaiskilpailussa hän oli kuudes.

Kaudella 2023–2024 Karlsson sijoittui Rukan 10 kilometrin perinteisen hiihtotavan väliaikalähtökilpailussa kolmanneksi. Tour de Skillä hän sijoittui Val di Fiemmen 15 kilometrin perinteisen hiihtotavan yhteislähtökilpailussa toiseksi ja kiertueen kokonaiskilpailussa neljänneksi. Oberhofin perinteisen hiihtotavan sprintissä hän sijoittui toiseksi ja voitti 20 kilometrin perinteisen hiihtotavan yhteislähtökilpailun. Hän sijoittui toiseksi Gomsin 20 kilometrin vapaan hiihtotavan yhteislähtökilpailussa. Hän voitti Canmoren 20 kilometrin perinteisen hiihtotavan yhteislähtökilpailun. Hän sijoittui toiseksi Minneapolisin 10 kilometrin vapaan hiihtotavan väliaikalähtökilpailussa. Hän voitti Oslon 50 kilometrin perinteisen hiihtotavan yhteislähtökilpailun. Maailmancupin kokonaiskilpailussa hän sijoittui kolmanneksi ja normaalimatkojen cupissa viidenneksi.

Kaudella 2024–2025 Karlsson voitti Rukan 10 kilometrin perinteisen hiihtotavan väliaikalähtökilpailun. Hän voitti Les Roussesin 20 kilometrin perinteisen hiihtotavan yhteislähtökilpailun. Kaudella 2025–2026 hän voitti Rukan ja Lahden 10 kilometrin perinteisen hiihtotavan väliaikalähtökilpailut sekä Holmenkollenin 50 kilometrin vapaan hiihtotavan yhteislähtökilpailun. Hän sijoittui kolmanneksi Falunin 20 kilometrin yhdistelmäkilpailussa. Hän sijoittui toiseksi Lake Placidin 10 kilometrin perinteisen hiihtotavan väliaikalähtökilpailussa. Normaalimatkojen cupissa hän oli neljäs.

Skandinavia Cupissa Karlsson on voittanut kaksi osakilpailua. Palkintokorokkeella hän on ollut viidesti.

## Lähteet

## Aiheesta muualla